मुंबई। ट्रेंड बनाने में है यकीन 'अजब प्रेम की गजब कहानी' की सफलता ने मुझे प्रेरित किया। मुझे समझ में आया कि यूथ को किस तरह की फिल्में पसंद हैं। मैं कभी भी ट्रेंड के पीछे नहीं भागा। जो लोग यह कहते हैं कि मैंने अजब प्रेम..की सफलता को भुनाने के लिए 'फटा पोस्टर निकला हीरो' बनाई है, वे यह क्यों भूल जाते हैं कि दुनिया जब रोमांटिक फिल्मों को इनकैश कराने में लगी थी, तब मैंने 'घायल' जैसी फिल्म बनाकर इंडस्ट्री की धारा ही बदल दी थी। उसके बाद सनी देओल एक्शन हीरो बन गए। मैंने उन्हें 'दामिनी' में एक ऐसे वकील की भूमिका दी, जो एग्रेसिव तो है लेकिन खून-खराबा नहीं करता। और फिर आप 'अंदाज अपना अपना' को क्यों भूल जाते हैं? उस समय तक मैंने कोई कॉमेडी नहीं फिल्म बनाई थी, लेकिन मेरी वह फिल्म सबको पसंद आई।